polyglot-tagger/wikipedia-language-snippets-filtered huggingface dataset:
මුහුදු මට්ටමේ සිට මීටර් 1000ට වැඩි ප්‍රදේශ සුදුසු වේ. වාර්ෂික වර්ෂාපතනය 1750ට වැඩි හොඳින් පැතිරුණු වර්ෂාපතනයක් අවශ්‍ය වේ. උෂ්ණත්වය සෙල්සියස් අංශක 15-32ක පරාසය සුදුසු වේ. තවද මේ වගාව සඳහා හොඳින් ජලය බැස යන ලෝම පස සුදුසුය. පසේ ප්‍රමාණවත් තරම් තෙතමනය රැඳිය යුතුෙය. සිටුවා පළමු වසර 2-3ක කාලයක් තුළ 40%ක් පමණ සෙවණ සැපයීම අවශ්‍ය වේ. වයස්ගත වත්ම මඳ සෙවණ තත්ත්වයන් තුළ වඩා හොඳ අස්වැන්නක් ලබා දේ. උස් සෙවණ සහිත බෑවූම් ඉඩම් සුදුසුය.
පුවක් වලින් ඩයි වර්ණක සාදයි,පුවක් තාල වර්ගයට අයත් ගසකි. පුවක් ගෙඩි විට කෑමට යොදා ගනී.හෙක්ට­යාර් 1ක තනි පුවක් වගා­ව­කින් ලක්ෂ 5ක පමණ ආදා­ය­මක් වාර්ෂි­කව උප­යා­ගත හැකිය. තනි වගා­ව­කදී හෙක්ට­යාර් 1ක සිටු­විය හැකි පුවක් ගස් ප්‍රමා­ණය 1100කි. වස­ර­කට පුවක් ගස­කින් ගෙඩි 750කට වඩා නෙළා­ගත හැකිය. තනි වගා­වක් මෙන්ම උස් සෙවණ ශාක සමඟ මිශ්‍ර වගා­වක් ලෙස ද ඇළ වේලි දිග­ටද වැට මායි­ම්ව­ලද පුවක් වගා කළ හැකි ය.
හොඳින් ඉඳුණු පසු පුවක් ගෙඩි තෝරාගත යුතු ය. පුවක් ඉඳීමට සාමාන්‍යයෙන් මල් පීපී 9 1/2 - 10 1/2ක් පමණ කාලයක් ගත වේ. බරෙන් වැඩි පුවක් ගෙඩි විය යුතුය. ගෙඩිය ඇතුළත බීජයේ දිග සෙ.මී 3.5ක් හා විෂ්කම්භය 2.5ක් වීම අවශ්‍ය වේ. අලුත් පුවක් ගෙඩි පැළ කිරීමට සුදුසු වේ. ජලයේ සිරස්ව පාවෙන පුවක් වඩාත්ම සුදුසුය.
ශ්‍රී ලංකාවේ වර්තමාන ආර්ථිකයට සුවිශාල රුකුලක් බවට පත් වී තිබෙන වැවිල්ලක් ලෙස පුවක් වගාව ප්‍රචලිත වී තිබේ. අපනයන කෘෂි භෝගයක් ලෙස පුවක් වගාව අන්තර්ජාතික මට්ටමින්ද කීර්තියක් ලබා තිබීමද සුවිශේෂ වේ. මෑත කාලයේ සුළු පරිමාණ පුවක් වගාකරුවකුට වුවද, තම ආර්ථික මට්ටම ‍සාර්ථක ලෙස ගොඩනඟාගැනීමට හැකියාව ලැබී තිබේ‍.
හෙක්ටයාර් 1ක තනි පුවක් වගාවකින් ලක්ෂ 5ක පමණ ආදායමක් වාර්ෂිකව උපයාගත හැකිය. තනි වගාවකදී හෙක්ටයාර් 1ක සිටුවිය හැකි පුවක් ගස් ප්‍රමාණය 1100කි. වසරකට පුවක් ගසකින් ගෙඩි 750කට වඩා නෙළාගත හැකිය. තනි වගාවක් මෙන්ම උස් සෙවණ ශාක සමඟ මිශ්‍ර වගාවක් ලෙස ද ඇළ වේලි දිගටද වැට මායිම්වලද පුවක් වගා කළ හැකි ය.
ගෙඩියේ වර්ණය හා ප්‍රමාණය අනුව වෙනස්කම් ඇති පුවක් වගා දර්ශ දැකිය හැකි වේ. මේ අනුව ‘දේශීය පුවක්‘ හා ‘හම්බන් පුවක්‘ ලෙස වර්ග දෙකක්ද විදේශවලින් ගෙනැවිත් ව්‍යාප්ත කළ ‘රට පුවක්‘ නමැති ප්‍රභේදයද දැකිය හැකිය.
සිටුවන අවස්ථාවේදී පැළයක විසිරුණු පත්‍ර ගණන හතරට වැඩි විය යුතුය. සිහින් වූ උස් පැළවලට වඩා කඳ මහත, උසින් අඩු පැළ වඩාත් සුදුසු වේ.
ගිනි නිවීමේ මෙහෙයුම් සඳහා යෙදවු වායු ටැංකියක් හා හෙලිකොප්ටර් යානා දෙකක් 2020 ජනවාරි මස 23 වනදා විනාශයට පත් වූ අතර එකී කාර්යයයේ නියුක්ත ව සිටි පිරිසෙහි තිදෙනෙකු ඒ හේතුවෙන් මිය ගියෝ ය. ගිනි නිවීම සඳහා උපයෝගී කරගන්නා රථ දෙකක් සෘජුව ම ගිනි ජාලාවන්ට හසු වීම හේතුවෙන් විනාශයට පත් වු අතර එයින් ගිනි නීවීමේ භටයන් තිදෙනෙක් මිය ගියෝ ය.
2019 වර්ෂයේ ජූනි මස ඇති වු පාලනයෙන් තොර ගිිනි ජාලාවන්හි ප‍්‍රතිඵලයක් වශයෙන් 2019-2020 ඕස්ට්‍රේලියානු ලැව්ගිනි සමය ආරම්භ විය. මූලික වශයෙන්, රටේ ගිනිකොණ ප‍්‍රදේශයේ ස්ථාන සියයක පමණ මෙලෙස ගිනි ගත් අතර තවමත් ඒවා සක්‍රීයව පවතී.
2015 වන විට රෝඩ්ස් වරායෙහි නව කොලෝසසයක් තැනීමට තාවකාලික යෝජනා ඉදිරිපත් විය. නමුත්, මුල් ප්‍රතිමාව නිශ්චිතව පිහිටා ස්ථානය සම්බන්ධයෙන් විවිධ මතභේද පවතියි.
ක්‍රි.පූ. 4වන සියවසේ දී ඊජිප්තුවේ වන ටොලමි සමග එක්ව රෝඩ්සය සිය පොදු සතුරා වූ ඇන්ටිගෝනස් මොනොෆ්තැල්මස්ගේ දැවැන්ත ආක්‍රමණයක් වළක්වා ලීමට සමත් විය.
සිම්බාබ්වේ ජාතික ක්‍රිකට් කණ්ඩායම, ජාත්‍යන්තර ක්‍රිකට් තුළ සිම්බාබ්වේ නියෝජනය කරන අතර සිම්බාබ්වේ ක්‍රිකට් විසින් අධීක්ෂණය කරනු ලැබේ. තවද මෙය ෂෙව්රොන්ස් ලෙසද හැඳින්වේ. සිම්බාබ්වේ 1992 සිට ජාත්‍යන්තර ක්‍රිකට් කවුන්සිලයේ පූර්ණ සාමාජිකයෙකි. 2022 මාර්තු වන විට, සිම්බාබ්වේ දැනට ටෙස්ට් ශ්‍රේණිගත කිරීම්වල 10 වැනි ස්ථානයේ ද, එක් දින ජාත්‍යන්තර 13 වැනි ද, විස්සයි20 ජාත්‍යන්තර අනුව 11 වැනි ස්ථානයේ ද සිටී.
සරච්චන්ද්‍ර මහතා 1956 වර්ෂයේ දී සිය ප්‍රථම නාට්‍යය වන මනමේ නිෂ්පාදනය කළේය. එය විශේෂයෙන්ම සාම්ප්‍රදායික නාඩගම් නාට්‍ය කලාවේ ආභාසය සහිතව නිර්මාණය වීම පිළිබඳව පැසසුමට ලක් කෙරේ. ඔහුගේ හොඳම නිර්මාණය ලෙස සැලකෙන සිංහබාහු නාට්‍ය රචනා කරමින් ඔහු නාට්‍ය රචකයෙකු ලෙස සිය ගමන ආරම්භ කළේය
ඉන්දියානු සිවිල් සේවයේ රැකියාව හේතුවෙන් ජුලියස් ටියුරින්ට සිය පවුල සමග ඉන්දියාවේ පදිංචි වීමට සිදු විය. ඔහුගේ සීයා ද යටත් විජිත ඉන්දියාවේ බෙන්ගාල හමුදාවේ ජෙනරල්වරයකු ව සිට තිබුණි. කෙසේනමුත් ටියුරින්ගේ මවට මෙන් ම පියාට ද ඔහු ව ඉන්දියාවේ නොව බ්‍රිතාන්‍යයේ හැදී වැඩෙනු දකින්නට වුවමනා විය. එනිසා ඔවුහු ඔහුට උපත දීමට ලන්ඩන්හි මයිඩා වේල් වෙත පැමිණියහ. 1912 ජුනි 23 දින එහි වූ ඔවුන්ගේ නිවසේ දී ඔහු උපත ලැබුවේ ය. එම නිවසේ පිටත ඇති නිල් ඵලකයක මේ බව සටහන් කර ඇත.
ටියුරින්ට ජෝන් නමින් වැඩිමල් සොයුරකු ද වූ අතර ඔහු ටියුරින් බැරන් පෙළපතේ 12වැනියා වූ සර් ජෝන් ඩර්මොට් ටියුරින්ගේ පියා විය.
ටියුරින්ගේ පියාගේ රාජකාරී ජීවිතය හේතුවෙන් ඔහුට නිතර නිතර දුර බැහැර ගමන් කරන්නට සිදු වූ අතර ටියුරින්ගේ මාපියන් ළමාවියේ සිටි සිය දරුවන් දෙදෙනා ව විශ්‍රාමික හමුදා යුවළකගේ රැකවරණයේ තබා එක්සත් රාජධානියේ හේස්ටිංග්ස් සහ ඉන්දියාව අතර සංචාරයන්හි යෙදුණි.
ෂර්බෝන්හි අධ්‍යාපනයෙන් පසුව ටියුරින් 1931 සිට 1934 දක්වා ' , හි උපාධි අපේක්ෂකයකු ලෙස කටයුතු කළේ ය. ඔහු ප්‍රථම පංති සාමාර්ථයක් සහිතව සිය ගණිත උපාධිය ලබාගත්තේ එහි දී ය. 1935 දී වයස 22ක් වූ ඔහු රාජකීය සාමාජිකයකු වශයෙන් පත්විය. ඒ මධ්‍යය අගය කරා නැඹුරුව පිළිබද ප්‍රමේය තහවුරු කරමින් ඔහු ඉදිරිපත් කළ නිබන්ධයක් හේතුවෙනි. 1922 දී එම න්‍යාය ඒ වනවිටත් විසින් තහවුරු කර තිබූ බව එය පිරික්සා බැලූ කමිටුව නොදැන සිටියේ ය.
ඇලන් මැතිසන් ටියුරින් යනු ඉංග්‍රීසි ජාතික පරිගණක විද්‍යාඥයෙක් සහ ගණිතඥයෙකි. පරිගණක විද්‍යාවේ සිද්ධාන්ත වර්ධනය කෙරෙහි ඔහුගේ දායකත්වය අතිමහත් ය. ඇල්ගොරිතමය සහ පරිගණනය වැනි පරිගණක විද්‍යාවේ මූලික සංකල්ප හදුන්වා දීමට මුල් වූ හෙතෙම පොදු අවශ්‍යතා පරිගණකයක මුල් කාලීන ආකෘතියක් වන ටියුරින් යන්ත්‍රය පිළිබද අදහස ද ඉදිරිපත් කළේ ය. පරිගණක විද්‍යාව සහ කෘත්‍රිම බුද්ධිය යන විෂයයන්හි පියා වශයෙන් ද සැලකෙන්නේ ඇලන් ටියුරින් ය.
1922 ජනවාරි සිට 1926 දක්වා ටියුරින් ආරම්භක පාසල හි අධ්‍යාපනය ලැබූ අතර 1926 දී ඔහුට වයස අවුරුදු 13ක් වූ විට ඩෝර්සෙට් හි ෂර්බෝන් වෙළද නගරයේ වූ ස්වාධීන පාසලක් වන ෂර්බෝන් පාසලට ඇතුළත් විය. නව පාසල් වාරය ඇරඹුණේ හරියට ම බ්‍රිතාන්‍යයේ 1926 මහා වර්ජනය කාලයේ වූ අතර නමුත් එදින ම ඇතුළත් වීමට දැඩි අධිෂ්ඨානයකින් යුතු ව ඔහු සවුත්හැම්ප්ටන් සිට ෂර්බෝන් දක්වා කිලෝමීටර් 97ක් දුර සිය පාපැදිය පැද ගියේ රාත්‍රියේ තානායමක නතර ද වෙමිනි.
ඔහුගේ මව්පියන් ඔහු ව වයස 6 දී චාල්ස් මාවතේ අංක 20 හි පිහිටි ' නමැති දිවා පාසලකට ඇතුළත් කළේ ය. එහි විදුහල්පතිනිය ඔහුගේ දක්ෂතාවය ළමාවියේ දී ම හදුනාගත් අතර පසුව ඔහුට උගැන් වූ සෑම ගුරුවරයෙක් ම ඔහු පිළිබද පැමිණි නිගමනය එය විය.
ලංකා හමුදාව පිහිටුවන විට ජෙනරාල් නිලය 1949 යුද හමුදා පනත යටතේ අර්ථ දක්වා ඇති ඉහළම තනතුරයි. ලංකා හමුදාවේ ප්‍රධානියා වූ බ්‍රිතාන්‍ය හමුදා නිලධාරියා බ්‍රිගේඩියර් නිලය දැරූ අතර හමුදාවට අණ දුන් පළමු ලාංකික නිලධාරියා ලෙස මේජර් ජෙනරාල් ඇන්ටන් මුට්ටුකුමාරු හැදින්විිය හැකිය.
ජෙනරාල් යනු ශ්‍රී ලංකා යුුුද්ධ හමුදාවේ දෙවන ඉහළම තරාතිරම වන අතර මෙම තනතුර ආරක්ෂක මාණ්ඩලික ප්‍රධානියා විසින් දරනු ලැබේ. එසේ නැතහොත් විශ්‍රාමික හමුදාපතිවරුන්ට චාරිත්‍රානුකූල නිලයක් ලෙස පිරිනමනු ලැබේ.
1974 දී එවකට යුද්ධ හමුදාවේ අණ දෙන නිලධාරි සේපාල අටිගල්ලේ ලුතිනන් ජෙනරාල් තනතුරට උසස් කරන ලද අතර එතැන් පටන් සියලුම හමුදාපතිවරු ලුතිනන් ජෙනරාල් තනතුරට සම්ප්‍රදායිකව උසස් කරන ලදී.
බ්‍රිගේඩියර්වරු නිළය අනෙකුත් හමුදාවන්හි බ්‍රිගේඩියර් ජෙනරාල්වරුන්ට සමාන වුවද වර්තතමනයේ දී ශ්‍රී ලංකා යුද්ධ හමුදාවේ සාමාන්‍ය නිලයක් ලෙස සැලකේ.
ස්වේච්ඡා බලකායේ හිටපු සාමාජිකයින් තිදෙනෙකුට යුද්ධ හමුදා ස්වේච්ඡා බලකායේ ජෙනරාල් ගෞරවනීය තනතුර පිරිනමා ඇත.
මෙම ප්‍රහාරයට කළුකොටි 27 ක්‌ සම්බන්ධ විය. තබෝරුබන් රාසවල්ලන් සමඟ රත්නම් මාස්‌ටර්, තමලිබන් මාස්‌ටර්, සුකලාරසන් සහ ජුට්‌ටයි නැමැති කොටි ත්‍රස්‌තයන් මන්නාරමේ සිට බපල් යුද රථයකින් මන්නාරම පල්ලමඩුවේ පිහිටි ප්‍රහාර එල්ල කිරීම පුහුණු කරන මධ්‍යස්‌ථානය වෙත පැමිණ ඇත. මෙම බෆල් රථයද යුද හමුදාවෙන් පැහැර ගත් රථයකි. පැය 2 ක්‌ තිස්‌සේ සිදුකළ පුහුණුවෙන් පසු කළු කොටි කණ්‌ඩායම අනුරාධපුර නුවර වැව සමීපයට ගෙන යන ලෙස තබෝරූබන්ට උපදෙස්‌ ලැබී ඇත.
මේවන විට කොටි කණ්‌ඩායම ගුවන් හමුදා කඳවුරට උතුරැ දෙසින් පිහිටි නිවාස තුනක්‌ සමීපයට පැමිණි ත්‍රස්තවාදීන් අසල වත්තේ බිමදිගාවී සිටින අතර කම්බි වැට කපා ඇත්තේ තමාලින්බන්ය. කම්බිවැට ආවරණය කිරීමට තිබූ දැලෙහි තරමක් විශාල සිදුරක් කැපීමෙන් පසු කළු කොටි 18 ක්‌ එතනින් ගුවන් හමුදා කඳවුරු භූමියට ඇතුල් විය. මේ කළුකොටි කණ්‌ඩායම සිරුරු ආවරණ හෙවත් බොඩි ආමර් වලින් සැරසී සිටි බවද හෙලිවිය.
ඔවුන් එතැන් සිට මිහින්තලයේ තේක්‌ක කැලයට පැමිණ ඇත. මෙම කොටි ත්‍රස්‌ත කණ්‌ඩායමේ මැනවින් සිංහල කතාකරන ත්‍රස්‌තයකුද විය ජුට්‌ටා නමින් හැඳින්වූයේ එම ත්‍රස්‌තයායි. තේක්‌ක කැලයේ සිටි කොටි ත්‍රස්‌තයන්ට වනයේ දර කැඩීමට පැමිණි වයසක තැනැත්තෙක්‌ හමුවිය. තම පිරිස්‌ ගොවිතැන් කරන ගුවන් හමුදා පිරිසක්‌ බව ජුට්‌ටා එම තැනැත්තාට ප්‍රකාශ කර ඇත.
තම කොටි කණ්‌ඩායම කෙරේ එම තැනැත්තා සැකකරන බව ජුට්‌ටා නැමැති ත්‍රස්‌තයාට අවබෝධ විය. ඔහු විගස තමලිබන් නැමැති කොටියාට ඉඟියක්‌ කර ඇත. භට පිරිස ගොවිතැන් කරන ස්‌ථානය පෙන්නුම් කිරීමට යයි දක්‌වමින් වයසක තැනැත්තාව කැලයට ගෙනගිය තමිලිබන් ඔහුගේ හිසටවෙඩි දෙකක් තබා මරා හිස කපා ඔහු ඇදසිටි කලිසමෙන්ම ඔතා ගස්‌බෙනයකට දමා ඇත.
කොටි ත්‍රස්‌තවාදීන්ගේ ඉලක්‌කයක්‌වූ අනුරාධපුර ගුවන් හමුදා කඳවුරේ ගුවන් යානා 27ක්‌ ස්‌ථානගත කර තිබීම හා තමන්ට ප්‍රහාර එල්ලවූයේ අනුරාධපුර ගුවන් හමුදා කඳවුරේ සිට බව කොටි දැන සිටියහ. එවන් පසුබිමක්‌ මැද ගුවන් හමුදා කඳවුරට ප්‍රමාණවත් ආරක්‍ෂාවක්‌ නොතිබූ බවද පසුව අනාවරණය විය.
පසුදින තේක්‌ක කැළයට පැමිණ දර කපන්නන් පිරිසකට ගස්‌ බෙනයක තිබූ එම මිනිස්‌ හිස දැකගන්න ලැබී පොලිසියට දන්වනු ලැබීය. එහෙත් අනතුර තේරුම් ගැනීමට අනුරාධපුර බුද්ධි අංශවලට නොහැකිවිය. හිස කපා ගස්‌ බෙනයක දැමීම බරපතල සිද්ධියක්‌ වූවත් පරීක්‍ෂණ නතරවිය.
එම උපදෙස්‌ මත තබෝරුවන් ඇතුළු තිදෙනා ආපසු යාමට සැරසෙන අවස්‌ථාවේ ගුවන් හමුදා බංකරයක්‌ තුළින් "කවුද ඔතන ඉන්නේ 'යයි විමසා ඇත.මින් කලබලයට පත්වූ කොටි එම ගුවන් හමුදා බංකරයට , ප්‍රහාරයක්‌ එල්ලකර එහි සිටි ගුවන් හමුදා භටයා මරා දැමූහ.
එම කළුකොටි කණ්‌ඩායම භාරව සිටියේ කනිතිරන් නැමැති කොටි බුද්ධි අංශයේ ක්‍රියාකාරියකු බව පසුව හෙලිවිය. කනිතිරන් මෙහිදී තබෝරූබන්ට පවසා ඇත්තේ ජුට්‌ටා සහ සුකලාරසන් සමඟ ආපසු යන ලෙසත් තමා මෙහෙයුම දියත් කරන බවත්ය.
මෙම මිනිස්‌ ඝාතනය සිදුකළ කොටි කණ්‌ඩායම තේක්‌ක කැලෑවේ සිට ඔක්‌තෝම්බර් 21 දා නුවර වැව ප්‍රදේශයට පැමිණියහ. මේ වනවිට ප්‍රහාරය එල්ල කරන සැටි කොටි කණ්‌ඩායමේ සිටි ඉලංගෝ විසින් කියාදී තිබුණි.
අනුරාධපුර ප්‍රහාරය සිදුවීමට පැයකට පෙර අනුරාධපුරයේ රුවන්වැලිසෑය ඇතුළු ප්‍රදේශය කොටි ත්‍රස්‌තයකු විසින් වීඩියෝ ගතකර තිබූ අතර ප්‍රහාරයේ දර්ශනද ලොව පුරා කොටි වෙබ් අඩවිවලින් විකාශය විය.
වසර ගණනකට පෙර අනුරාධපුර ශ්‍රී මහා බෝධියට එල්ලවූ බිහිසුණු ත්‍රස්‌ත ප්‍රහාරයට පසු දෙවැනි වරටත් අනුරාධපුරයට එල්ලවූ විනාශකාරී ත්‍රස්‌ත ප්‍රහාරය මෙයයි.
ඔක්‌තෝම්බර් 22 වැනි අළුයම 1 වන විට තබෝරූබන් ඇතුළු කළුකොටි කණ්‌ඩායම නුවර වැව අසල තිබූ පිට්‌ටනිය හරහා ගුවන් හමුදා කඳවුර ප්‍රදේශයට අවතීර්ණ වී ඇත.
එම උපදෙස්‌ මත තබෝරූබන් ඇතුළු පිරිස මල්වතුඔය සමීපයට පැමිණ ඇඳසිටි කොටි ඇඳුම් උනාදමා ගුවන් හමුදා නිළ ඇඳුම්වලට සමාන කැලෑ නිල ඇඳුමින් සැරසී තිබේ.
අනුරාධපුර ප්‍රහාරයෙන් ගුවන් හමුදා බලඝණනායකයකු ඇතුළු 14 ක්‌ද කළු කොටි මරාගෙන මැරෙන ත්‍රස්‌තයන් 21 ක්‌ද මරුමුවට පත්වූහ.
එහෙත් කළු කොටි පිරිස අතර සිටි කොටි කාන්තාවකගේ බෙල්ලේ සයනයිඩ් කරලක්‌ තිබෙනු දුටු එම වයසක තැනැත්තා කලබලයට පත්විය.
ගර්භණී ඌරන් කූඩවල සිර කිරීම තහනම් කිරීම සඳහා ෆ්ලොරිඩා ආණ්ඩුක්‍රම ව්‍යවස්ථාව සංශෝධනය කරමින් 2002 නොවැම්බර් 5 වන දින ෆ්ලොරිඩා ඡන්දදායකයින් 10 වන සංශෝධනය 55% ක ප්‍රතිශතයකින් සම්මත කරන ලදී.
2006 නොවැම්බර් 7 වන දින ඇරිසෝනා ඡන්දදායකයින් 62% සහය ඇතිව 204 වන යෝජනාව සම්මත කළහ. මෙම පියවර මගින් වසු පැටවුන් කූඩවල රඳවා තබා ගැනීම සහ ගර්භණී සතුන් කූඩුවල රඳවා තබා ගැනීම වළක්වනු ලැබේ.
2007 ජුනි 28 වන දින ඔරිගන් ආණ්ඩුකාර ටෙඩ් කුලොන්ගොස්කි ගර්භණී ඌරන් කූඩුවල රඳවා තබා ගැනීම තහනම් කිරීමේ නීතියක් පැනවීය. .
ගොවීන් විසින් ගර්භණී සතුන් භාවිතය තහනම් කිරීම සඳහා 2008 ජනවාරි මාසයේදී සම්මත වූ නෙබ්‍රස්කා ප්‍රාන්ත සෙනෙට් පනත් කෙටුම්පත වන 1148 පනත දින 5 ක් ඇතුළත ඉල්ලා අස්කර ගන්නා ලදී.
1977 වන විට, තිර රංගන ශිල්පීන්ගේ සංසදය සහ ඇමරිකානු රූපවාහිනී හා ගුවන්විදුලි කලාකරුවන්ගේ සම්මේලනය අතර තුන් අවුරුදු ගිවිසුමක් ක්‍රියාත්මක වූ අතර, ඇමරිකානු මානව සංගමයෙන් “සුදුසු අවස්ථාවලදී සතුන් භාවිතා කිරීම පිළිබඳව උපදෙස් ලබා ගත යුතුය” යනුවෙන් නියම කරන ලදී. නමුත් මෙම කොන්ත්‍රාත්තුව විසින් "සුදුසු" යන්නෙන් අදහස් කරන දේ සඳහා අර්ථ කථනයක් සපයා දී තිබුනේ නැති අතර බලාත්මක කිරීමේ බලයක් ද නොතිබුණි. මෙම කොන්ත්‍රාත්තුව 1980 දී කල් ඉකුත් විය.
යුධ සතුන් යනු යුධ කටයුතු සදහා මිනිසුන් විසින් යොදාගෙන ඇති සතුන් ය. මේ මිනිසුන්ගේ උදව්වට සතුන් යොදාගැනීමේ එක් නිශ්චිත ආකාරයකි. අශ්වයින්, සුනඛයින් සහ ඩොල්ෆින් සතුන් උදාහරණ වේ. යුධ කටයුතුවලට සතුන් යොදාගැනීම මෑතක් වන තුරුම ගැටලුවක් නොවී ය. නමුත්, ජීව බෝම්බ හා යුධ පර්යේෂණ අරමුණු සදහා වැනි කෲර විවේචනාත්මක සිද්ධි නිසා එය ආන්දෝලනයට ලක් විය.
සත්ව හිංසාව සහ මිනිසුන්ට එරෙහි හිංසනය අතර සම්බන්ධයක් ඇති බවට සාක්ෂි සපයන අධ්‍යයන තිබේ. 2009 දී කරන ලද අධ්‍යයනයකින් හෙළි වූයේ, සත්ව ඝාතකාගාරවල රැකියා නියුක්තිය, මුළු අත්අඩංගුවට ගැනීමේ අනුපාතය, ප්‍රචණ්ඩකාරී අපරාධ සදහා අත්අඩංගුවට ගැනීමේ අනුපාතය, ස්ත්‍රී දූෂණ අපරාධ සදහා අත්අඩංගුවට ගැනීමේ අනුපාතය, සහ වෙනත් ලිංගික අපරාධ සදහා අත්අඩංගුවට ගැනීමේ අනුපාතය, අනෙක් කර්මාන්තවලට සාපේක්ෂව ඉහළ නංවන බවයි.
විශාල වූ සතුන් ප්‍රමාණයක් මධ්‍යයේ ආක්‍රමණශීලීත්වය අවම කිරීම සදහා, ඌරු පැටවුන් උපත ලබා සුලු මොහොතකින්ම ඔවුන්ගේ වෘෂණ කෝෂ ඉවත්කොට, වලිග හා දත් කපා ඉවත්කරනු ලැබේ. ඇතැම් විට ගව පැටවුන්, ගව පැටවුන් මස් කිරීමටම සෑදූ කරමාන්තශාලා වල එයටම සෑදූ කුඩා කූඩුවල ඇතිකරනු ලබයි. ඒවා පැටවුන්ගේ වර්ධනය අස්ථායී කරවන, මාංශ පේශී වර්ධනය වීම වළක්වන අඩු පිරිවැයකින් සැදූ කුඩා කුටි වේ. මේවායේ ඇතිදැඩි වීමෙන් සිදුවන්නෙ පරිභෝජකයින් ප්‍රිය ආකාරයට ගව මස ලා පැහැ වීමයි.
සත්ව නීති ආරක්ෂණ අරමුදල මගින් සෑම ප්‍රදේශයකම සත්ව ආරක්ෂණ නීති ශ්‍රේණිගත කිරිමේ වාර්ෂික වාර්තාවක් පළ කරනු ලබයි. ඒ එම නීතීන් හි ශක්තිමත් බව හා සාපේක්ෂ විස්තීරණතාවය මත ය. 2013 වර්ෂයේ වාර්තාවේදී හොඳම සත්ව හිංසන විරෝධී නීති ඇති ප්‍රාන්ත පහ වූයේ ඉලනෝයි, මේන්, මිචිගන්, ඔරිගන් සහ කැලිෆෝනියා ය. කෙන්ටකි, අයෝවා, දකුණු ඩැකෝටා, නිව් මෙක්සිකෝව සහ වයොමිං යන ප්‍රාන්ත දුර්වලම සත්ව හිංසන නීති ඇති ප්‍රාන්ත පහ වෙයි.
මෑතකදී, වීඩියෝ බෙදාහැරීමේ වෙබ් අඩවියක් වන යූ ටියුබ් සත්ව හිංසනයේ වීඩියෝ දහස් ගණනක් ප්‍රචාරය සදහා දායකත්වය සැපයීමට විවේචනයට ලක් වී ඇත. විශේෂයෙන් විනෝදාස්වාදය සඳහා එක් සතෙකු තවත් සතෙකුට පෝෂණය කිරීම වැනි දෑ මෙයින් ප්‍රධාන වේ. මෙම වීඩියෝ සමහරක් පරිශීලකයින් විසින් නුසුදුසු යැයි සලකුණු කර තිබුනද , ප්‍රකාශන හිමිකම් උල්ලංඝනය කිරීම් ඇතුළත් වීඩියෝ ඉවත් කිරීමට වෙනස්ව යමින් මේවා ඉවත්කිරීම යූ ටියුබ් මගින් සෑමවිටම වාගේ ප්‍රතික්ෂේප කර ඇත.
චාල්ස් ඩාවින්, පරිණාමවාදයේ න්‍යාය ඉදිරිපත් කිරීමෙන් මිනිසුන් වෙනත් විශේෂයන් සමඟ ඔවුන්ගේ සම්බන්ධතාවය දෙස බලන ආකාරයට විප්ලවීය වෙනසක් සිදු කළේය. ඩාවින්ගේ මතය වූයේ මිනිසුන්ට වෙනත් සතුන් සමග සෘජු ඥාතීත්වයක් ඇති බව පමණක් නොව, සතුන්ටද සමාජ, මානසික හා සදාචාරාත්මක ජීවිතයක් ඇති බවයි. පසුකාලයේ දී " ද ඩෙසන්ට් ඔෆ් මෑන් " හි ඔහු මෙසේ ලීවේය. " මිනිසාගේ සහ උසස් ක්ෂීරපායින්ගෙ මානසික හැකියාවන් අතර මූලික වෙනසක් නොමැත. "
යුධ අනුස්මරණයේ බ්‍රිතාන්‍යය සතුන්ගේ අනුග්‍රාහිකාව වශයෙන් පෙනී සිටි බ්‍රිතාන්‍යයේ රාජකීය කුමරියක වන ඈන් කුමරිය, ප්‍රකාශ කළේ සතුන් මිනිසුන් තමන්ගෙන් අපේක්ෂා කරන දේට අනුවර්තන වනමුත්, ඔවුන්, ඔවුන් අකමැති දේ පුහුණුවක් සමග වුවද නොකරන බවයි. මානව ගැටුම් සදහා සතුන්ගේ සහභාගීත්වය 2004 දී, එක්සත් රාජධානියේ ලන්ඩනයේ හයිඩ් පිටියේ යුධ සතුන් වෙනුවෙන් නිර්මාණය කළ යුධ ස්මාරකය ජනතාවට එළිදැක්වීමේදී ගෞරවයෙන් සිහි කරනු ලැබිණි.
මහජන සෞඛ්‍ය ආඥාපනත (පශු සම්පත් පාලකයන් හා සත්ව වෙළදුන් සදහා පනවා ඇති බලපත්‍ර සදහා වන රෙගුලාසි හා බලපත්‍ර ලාභී සත්ව වෙළදුන් සදහා ප්‍රමිති සංග්‍රහයන් ඇතුළුව)
ඊජිප්තු නීතියට අනුව ඕනෑම ගෘහාශ්‍රිත සතෙකුට අමානුෂික ලෙස පහර දෙන හෝ හිතාමතා මරා දමන ඕනෑම අයෙකුට සිර දඩුවම් හෝ දඩ නියම කළ හැකිය. සතුන්ට හිංසා කිරීම වැළැක්වීමේ ඊජිප්තු සංගමය මීට වසර සියයකට පමණ පෙර බ්‍රිතාන්‍යයන් විසින් ආරම්භ කරන ලද අතර වර්තමානයේ එය පරිපාලනය කරනු ලබන්නෙ ඊජිප්තුවරුන් විසිනි. 1997 දී ඊජිප්තුවේ ගව පොර තහනම් කිරීම ප්‍රවර්ධනය කිරීමට දායක විය.
සත්ව නීති ආරක්ෂණ අරමුදල මගින් සෑම ප්‍රදේශයකම සත්ව ආරක්ෂණ නීති ශ්‍රේණිගත කිරිමේ වාර්ෂික වාර්තාවක් පළ කරනු ලබයි. ඒ එම නීතීන් හි ශක්තිමත් බව හා සාපේක්ෂ විස්තීරණතාවය මත ය. 2014 වර්ෂයේදී ඉහලම අධිකරණ බලය පැවතියේ මැනිටෝබා, බ්‍රිටිශ් කොලොම්බියාව, ඔන්ටාරියො හා නෝවා ස්කොටියා වලය. ලැයිස්තුවේ පහළින්ම වූයේ සස්කැච්වන්, වයඹ දිග ප්‍රදේශ, ක්විබෙක් සහ නුනාවුට් ය.
රෙනේ ඩෙස්කාට්ස් විශ්වාස කළේ මිනිසුන් නොවන අය ආත්මය, මනස හෝ හේතුවක් නොමැති ස්වයංක්‍රීය යන්ත්‍ර බවයි. කාටිසියානු ද්විත්වවාදයේදී, විඥානය සියලු සතුන් අතරින් මිනිසාට අනන්‍ය වූ අතර දෙවියන්ගේ අනුග්‍රහයෙන් භෞතික ද්‍රව්‍ය සමග සම්බන්ධ විය.කෙසේනමුත් සමීප විශ්ලේෂණයන් පෙන්වා දෙන්නේ සංකිර්ණ සංකේත භාවිතය, මෙවලම් භාවිතය හා ස්වයං විඥානය වැනි මානව ලක්ෂණ සමහර සතුන් තුළ සොයාගත හැකි බවයි.
බොහෝ අවස්ථාවලදී, ආසියානු අලි ඇතුන් තායිලන්තයේ දී අල්ලාගත් විට, හසුරවන්නන් අලි ඇතුන්ට නිසි නින්දක් ලබා නොදී, ඔවුන්ව සිතාමතාම කුසගින්නේ හා පිපාසයෙන් තබා, " ආත්මයම බිඳ දමා ", එමගින් මෙම සතුන් පුහුණුකරුවන්ට යටහත් පහත් කරවීම සඳහා "පුහුණුවෙන් බිඳවැට්ටවීම" නම් උපායක් භාවිතා කරයි.එපමණක් නොව, හසුරුවන්නන් අලි ඇතුන්ගේ කන් සහ පාදවලට නියපොතු ද ඇතුල් කරති.
කැනඩාවේදී, අපරාධ නීති සංග්‍රහය අනුව සතුන්ට හිතාමතාම තුවාල සිදුකිරීම හෝ වේදනා ගෙන දීම වරදකි. විශේෂයෙන් සතුන්ට වස දීම තහනම් වේ. තවද තවත් පුද්ගලයකුට අයත් සතෙකුට හානි කරන බවට තර්ජනය කිරීම ද වරදකි. බොහෝ පළාත් හා පාලන ඒකක සඳහා සතුන් සුරැකීමේ ඔවුන්ගේම නීති රෙගුලාසි පවතී. කෙසේ වුවත් පරිභෝජනය සඳහා බල්ලෙකු හෝ බළලෙකු මැරීම කැනේඩියානු නීතියට අනුව නීති විරෝධී නොවේ.
ගවයින්ට දැඩි පීඩාකාරී හා වේදනාත්මක මන්දගාමී මරණයක් ලබාදෙන ම්ලේච්ඡ, ලේ හැලීම් බහුල, ක්‍රීඩාවක් ලෙසට " ගව පොර ", සත්ව අයිතිවාසිකම් හා සත්ව සුභසාධන ක්‍රියාකාරීන්ගේ විවේචනයට ලක්වී ඇත. ක්‍රියාකාරී කණ්ඩායම් ගණනාවක් ස්පාඤ්ඤයේ සහ වෙනත් රටවල ගව පොරවලට එරෙහිව නැගී සිටිමින් විවිධාකාර පියවර ගනිමින් සිටියි. ස්පාඤ්ඤ භාෂාවෙන් ගොන් පොරවලට එරෙහි වීම ලෙස හැඳින්වේ.
සත්ව සුභසාධන ස්ථාවරයක් දරන ඇතැමුන්ගෙ මතය වන්නෙ ආහාර, ඇදුම් පැළදුම්, විනෝදාස්වාදය සහ පර්යේෂණ වැනි මානව අරමුණු සදහා සතුන් භාවිතා කිරීමෙ වරදක් නොමැති නමුත් එය අනවශ්‍ය වේදනා හා දුක් අවම වන ආකාරයට එනම් "මානුෂීය" ලෙස කළ යුතු බවයි. තවත් සමහරු තර්ක කරන්නෙ "අනවශ්‍ය" යන්නෙහි අර්ථ දැක්වීම පුළුල් ලෙස වෙනස් වන බැවින් සතුන්ගෙ සියලු භාවිතයන් මෙයට පාහේ ඇතුළත් විය හැකි බවයි.
ලොව පුරා අධිකරණවල, සත්ව හිංසනය පිළිබඳ නීතිවලට විවිධ වූ ප්‍රවේශයන් දක්නට ලැබේ. නිදසුනක් වශයෙන්, සමහර නීති මගින් ආහාර, ඇදුම් පැළදුම් හෝ වෙනත් නිෂ්පාදන සදහා සතුන් මැරීමේ ක්‍රම පාලනය කරනු ලබන අතර අනෙකුත් නීති මගින් විනෝදය අධ්‍යාපනය , පර්යේෂණ හෝ සුරතල් සතුන් ලෙස තබාගැනීම සම්බන්දයෙන් සැළකිලිමත් වේ. සත්ව හිංසනය පිළිබඳ සංකල්පීය ප්‍රවේශයන් ගණනාවක් තිබේ.
මහජන සෞඛ්‍ය සහ නාගරික සේවා ආඥාපනත බලාත්මක කරයි. මෙහි ගව ඝාතකාගාර සහ අනෙකුත් මස් වෙළඳසැල් සදහා වන රෙගුලාසි ඇතුළත් වේ.
සත්ත්ව හිංසාව දිගු කලක් තිස්සේ චිත්‍රපට නිෂ්පාදන කලාවට ගැටළුවක් වී ඇති අතර, ඇතැම් ඉහළ ආදායම් ලාභී හොළිවුඩ් චිත්‍රපට පවා නිෂ්පාදනයේදී සතුන්ට හානිකර හා සමහර විට මාරාන්තික ලෙස සැලකීම සම්බන්ධයෙන් විවේචනයට ලක්වී ඇත. උසාවි තීන්දු මගින් සත්වයන්ට හානියක් වන චිත්‍රපට, සුනඛ සටන් නිරූපණය කරන වීඩියෝ වැනි දෑ විවේඡනය කර ඇත.
පීටර් සිංගර් සහ ටොම් රේගන් වැනි නූතන දාර්ශනිකයන් සහ බුද්ධිමතුන්ගේ තර්කය වන්නෙ මිනිසුන්ට මෙන්ම සතුන්ටද වේදනාව දැනීමට ඇති හැකියාව, ඔවුන්ගේ යහපැවැත්ම ද සමානව සළකා බැලීමට හේතුවක් වන බවයි. මෙම චින්තනයේ පූරවගාමීන් බොහෝ ය. උපයෝගීතාවාදයේ නිර්මාතෘ ජෙරමි බෙන්තම් සිය සදාචාරය හා නීති සම්පාදනය පිළිබඳ හැදින්වීමක් හි ප්‍රසිද්ධියේ මෙසේ ලිව්වේය :
මෙම තර්ක අනුව යමින් සමහරුන් යෝජනා කොට ඇත්තේ සත්ව සුභසාධනය යනු එය මිනිස් සුභසාධනයට පමණක් බලපාන්නෙ කොයි ආකාරයෙන් ද යැයි වක්‍රව අවධානයට යොමු විය යුත්තක් නොව, සමාජ සුභසාධනය කෙරෙහි සෘජුවම යොමු විය යුත්තක් බවයි. වර්තමානයේ බොහෝ රටවල් සත්ව හැගීම් සහ දුක් වේදනා විධිමත් ලෙස පිළිගෙන ඇති අතර ඊට ප්‍රතිචාර වශයෙන් කුරිරුකම් නීතිවිරෝධී යැයි සම්මත කොට ඇත.
හීලෑ , ගෘහාශ්‍රිත හෝ වෙනත් වන සතුන්, හෝ කලින් නිදහස අහිමි වූ සතුන්ට කුරිරු ලෙස පහරදීම , වධහිංසා පැමිණවීම හෝ වෙනත් ආකාරයකින් හිතාමතාම හිරිහැර කිරීම, හෝ කුකුළන්, බැටලුවන්, ගවයින් හෝ වෙනත් ගෘහාශ්‍රිත සතුන් අතර සටන් සංවිධානය කිරීම හෝ ප්‍රවර්ධනය හෝ ඒවාට උනන්දු කරවීම වරදක් වන අතර එවැන්නකට වරදකරු වුවහොත් මාස දෙකකට නොඉක්මන සිර දඩුවමක් නියම වේ.
2004දී ෆ්ලොරීඩා හි නීති සම්පාදකයෙක් “ගවයින්ට හිංසා කිරීම” තහනම් කිරීමක් යෝජනා කළේය: “පුහුණුවීම්, විනෝදාස්වාදය හෝ ක්‍රීඩාව සඳහා හිතාමතාම වැට්ටවීම, ගවයාගේ කඹයේ කැපීම, ඇදගෙන යාම, සංචාරය කිරීම හෝ වෙනත් ආකාරයකින් ගවයාගේ සමබරතාවය නැති කිරීම හා වලිගය ස්පර්ශ කිරීම පළමු පන්තියේ වැරදි ක්‍රියාවක් වේ.” මෙම යෝජනාව නීතියක් බවට පත් නොවීය.
2009 සැප්තැම්බර් වලදී චීනයේ සතුන්ට හිතාමතා කරන හිංසන හා කුරිරුකම් විසදීම සදහා නීති කෙටුම්පත් කරන ලදි. මෙම පනත සම්මත වුවහොත්, එමගින් සුරතල් සතුන්, වහල්භාවයට පත්වන සතුන් හා විද්‍යාගාරවල පර්යේෂණවලට යොදාගන්නා සතුන්ට යම් ආරක්ෂාවක් සැළසෙන අතර ගොවිපළ සතුන් ඇතිදැඩි කිරීම, ප්‍රවාහනය කිරීම හා ඝාතනය කිරීම නියාමනය කරනු ඇත.
20380 දරන නීතිය යටතේ සත්ව හිංසනයට සම්බන්ධ වූවන් සඳහා දඩ, මාසික දඩ මුදල් ඇතුළුව සම්බාධක සහ දින 541 සිට අවුරුදු 3 දක්වා වූ සිර දඬුවම් නියම කරයි. තවද පාසල් අධ්‍යාපනය තුළින් සත්ව රැකවරණය ප්‍රවර්ධනය කරන අතර සතුන් සමග අත්හදා බැලීම් වලට අදාල ප්‍රතිපත්ති නිර්වචනය කිරීමට ජෛව විද්‍යාත්මක කමිටුවක් ද පිහිටුවා ඇත.
2010 වන විට හොංකොංවල සත්ව කුරිරුකමට එරෙහිව නීති ප්‍රතිස්ථාපනය කර ඇත්තේ සතුන්ට සැළකිය යුතු ආකාරය නියම කරන නීති භාවිතා කරමින් ධනාත්මක ප්‍රවේශයකිනි. හොංකොංහි සත්ව සුභසාධනය සදහා මූලික වශයෙන් රජයේ වගකිව යුතු දෙපාර්තමේන්තු වන්නේ කෘෂිකර්ම, ධීවර හා සංරක්ෂණ දෙපාර්තමේන්තුව වේ .
වයස, අසනීප, තුවාල හෝ දුර්වලතා හේතුවෙන් වැඩ කිරීමට නොහැකි තත්වයක සිටින ඕනෑම සත්වයෙකු හිතාමතාම පැදයාම, අධික ධාවනය හෝ අධික ලෙස බර පැටවීමත්, එලෙස කිරීමෙන් ඕනෑම සතෙකුට දෙනු ලබන අනවශ්‍ය වේදනාව නොසළකා හැරීමත් වරදක් වන අතර වරදකරුට මාසයක් නොඉක්මන සිර දඩුවමක් හෝ දඩයක් හෝ දෙකම හෝ නියම වේ.
සත්ව හිංසනය යනුවෙන් හදුන්වන්නේ මිනිසෙකු විසින් මිනිස් නොවන සත්වයෙකු කෙරෙහි වූ හිංසනය හා වේදනා නොසළකා හැරීමත්, එවැන්නකට අනුබල දීමත් ය. පුළුල් ව සිතා බැලීමේදී, කිසියම් අරමුණක් සහිතව සතුන්ට හිංසා කිරීම, උදාහරණ වශයෙන් විනෝදයට සතුන් මැරීම වැනි දේ දක්වාම සත්ව හිංසනය ව්‍යාප්ත වේ.
අනාවැකි කීමේ අරමුණු සඳහා සතුන්ට කුරිරු ලෙස සැලකීම පුරාණ සංස්කෘතීන්වල දක්නට ලැබෙන අතර සැන්ටේරියා වැනි සමහර නූතන ආගම්,සුව කිරීම සහ වෙනත් චාරිත්‍ර වාරිත්‍ර සඳහා සත්ව බිලි පූජා දිගටම කරගෙන යයි. පුරාණ ස්කොට්ලන්ත ජාතිකයන් විසින් යක්ෂයන් කැඳවීම සඳහා තාගීර්ම් සිදුකරන ලදී.
2016 වන විටදී සත්ව හිංසනය පිළිබඳ නීති චීනයේ පාලන තත්වය තුළ නොතිබුණි. සත්ව හිංසනය පිළිබඳ අධීක්ෂණය කරනු ලබන වැනි රජයේ ආධාර ලබන පුණ්‍යායතන නොතිබුණි. නීතිය ක්‍රියාත්මක කිරීම හා සත්ව සුභසාධනය සදහා සියලුම ආකාරයේ සත්ව අපචාර වාර්තා කළ යුතුයි.
කොලොම්බියාවේ සත්ව හිංසනයට එරෙහිව ගන්නා ක්‍රියා මාර්ග ඉතා අල්ප වන අතර ගොන්පොර සටන් සංස්කෘතික උරුමයක් ලෙස ප්‍රකාශයට පත් කිරීමට රජය යෝජනා කර ඇත. කුකුල් පොර සටන් වැනි අනෙකුත් හිංසාකාරී ක්‍රියාවන් සඳහා ද එකම නීතිමය ක්‍රියාමාර්ග ගනු ලබයි.
මෙම නීතිය රටේ සෙසු ප්‍රාන්ත 31 පුරාවටම ව්‍යාප්ත කිරීමට සැරසේ. ඊට අමතරව “අනවශ්‍ය දුක් වේදනා” තහනම් කිරීම මත පදනම්ව වැඩවලදි ෆෙඩරල් දිස්ත්‍රික් සත්ව ආරක්ෂණ නීතිය පුළුල් පරාසයක පවතී. ඒ හා සමාන නීති මේ වන විට බොහෝ ප්‍රාන්තවල පවතී.
2003දී කැලිෆෝනියාවේ බටහිර හොලිවුඩ් හී ගෘහස්ථ බළලුන්ගේ නිය ගැලවීම තහනම් කරන ආඥා පනතක් සම්මත කරන ලදී. 2007 දී වර්ජිනියාවේ නොර්ෆොක් හිදී මෙම නීතිය සම්මත කරනු ලැබුවේ වෛද්‍ය හේතු මත පමණක් මෙම ක්‍රියා පටිපාටියට ඉඩ ලබා දෙමිනි.
වර්තමානයේ ඇතැම් සර්කස් වල සත්වයන්ගෙන් තොර රඟදැක්වීම් ඉදිරිපත් කරයි. සත්ව අයිතිවාසිකම් ක්‍රියාකාරීන් විසින් සර්කස් තුල ලොව ප්‍රථම සත්ව තහනම ලෙසින් හදුන්වනු ලබන ක්‍රියාමාර්ගය බොලිවියාව විසින් බලාත්මක කර ඇත.
මෙම සත්ව සුබසාධක පනත සත්ව අයිතීන් සුරැකීමේ සංවිධානය මගින් විවේචනයට ලක් වී ඇති අතර ඒ කුරුල්ලන්, මීයන්, පර්යේෂණ සඳහා යොදා ගන්නා මී වර්ග, ආහාර හා තන්තු සඳහා ඇතිකරන සතුන් ආදිය එම පනතට ඇතුළත් නොවන බැවිනි.
දකුණු අප්‍රිකාවේ 1962 අංක 71 දරන සත්ව ආරක්ෂක පනත මගින් " මිනිසුන්ගේ භාරයේ සිටින ගොවිපළ සතුන්, ගෘහාශ්‍රිත සතුන් හා පක්ෂීන්, වන සතුන්, කුරුල්ලන් සහ උරගයින්" සම්බන්දයෙන් ආවරණය කරයි.
2008 දී, එක්සත් ජනපද මැරීන් ඩේවිඩ් මෝටාරී ඉරාක ගැටුමේදී බලු පැටවෙකු කදු මුදුනකින් පහළට වීසී කරන වීඩියෝවක් අන්තර්ජාලය කැලඹූ අතර සොල්දාදුවාගේ කුරිරු ක්‍රියාව දැඩි ලෙස විවේචනයට ලක් විය.
සත්ව හිංසනයට එරෙහිව එක්සත් නීතියක් නොමැති විට ලෝක සත්ව ආරක්ෂණය සළකන්නේ සතුන්ගේ සුභසාධනය ආරක්ෂා කරන සමහර නීති ඇතැම් සන්දර්භයන් තුළ, විශේෂයෙන් පර්යේෂණ හා සත්වෝද්‍යාන වල භාවිතා වන බවයි.
මෙක්සිකෝවේ වර්තමාන ප්‍රතිපත්තිය සිවිල් නීතියට අනුකූලව සතුන්ට සිදුවන භෞතික හානිය හෙළා දකින අතර එය හිරිහැරයට ලක් වූ සත්වයාගේ අයිතිකරුට සිදුවූ දේපළ හානියක්‌ ලෙස සලකනු ලබයි.
යනු දකුණු අප්‍රිකාවේ විශාලතම හා පැරණිතම සත්ව සුභසාධන සංවිධානය වන අතර එය සත්ව ආරක්ෂණ පනත බලාත්මක කිරීම මගින් රටේ සිදුවන සියලුම සත්ව හිංසාවන්ගෙන් 90%ක් බලාත්මක කරයි.
බුලට්පොයින්ට් බුල්ෆයිට් ,ගොන් පොරබැදීම “දුර්වලයින් සඳහා නොවේ” යැයි අනතුරු හඟවන අතර ප්‍රේක්ෂකයන්ට උපදෙස් දෙන්නේ “රුධිරය සඳහා සූදානම්ව සිටින්න” යනුවෙනි.
ලොව පුරා බොහෝ අධිකරණ බලයන් විසින් ඇතැම් සතුන්ට කුරිරුකම් කිරීම තහනම් වන ලෙස ප්‍රතිපත්ති පනවා ඇති නමුත් මේවා ඒ ඒ රටවල් අනුව සහ භාවිතය අනුව වෙනස් වේ.
මැසචුසෙට්ස් හා නිව්යෝර්ක් හී සත්ව හිංසනය තහනම් කරන ප්‍රතිපත්ති බලාත්මක කිරීම සඳහා මානුෂීය සංගම් වල නියෝජිතයින් විශේෂ නිලධාරීන් ලෙස පත් කළ හැකිය.
“වාමන ග්‍රහලෝකයක්” යනු ග්‍රහලෝක-ස්කන්ධීය වස්තුවක් වන අතර එය එහි අභ්‍යවකාශ කලාපයේ ආධිපත්‍යය නොපෙන්වයි එය චන්‍ද්‍රයෙක් ද නොවන්නේ ය. එනම්, එය සූර්යයාගේ ඍජු කක්‍ෂයේ පිහිටා ඇති අතර එය ඝනමය වීමට තරම් විශාල ය. එහි ගුරුත්වාකර්ෂණය නිසා එය ජල ස්ථිතික සමතුලිත හැඩයක් පවත්‍වා ගෙන යාමට සමත්වූ නමුත් එහි කක්‍ෂය වටා ඇති “අසල්වැසි ආකාශවස්තූන්” ඉවත් කරලීමට තරම් හැකියාවක් නැත. . මූලාකෘති වාමන ග්‍රහලෝකය ලෙස ප්ලූටෝ දැක්‍විය හැකි ය.
රාණි මංගම්මාල් යනු වර්තමාන ඉන්දියාවේ මදුරෛ ප්‍රදේශයේ පිහිටා තිබූ මදුරෛ නායක් රාජධානියේ ක්‍රි.ව. 1689-1704 දක්වා සිය මුණුපුරා වෙනුවෙන් රාජ්‍ය පාලනය මෙහෙයවූ රාජ්‍යාධිකාරී රැජිනකි. ජනාදරයට පත් පරිපාලකයකු වූ ඇය වර්තමානයේ පවා සිහිපත් කෙරෙන්නේ ඇය විසින් ඉදිකළ මාවත් හා වීදි, දේවාල, වැව් සහ වර්තමානයේ පවා භාවිතයේ පවතින මහජන ගොඩනැගිලි හේතුවෙනි. එසේම ඇය ඇගේ විශිෂ්ට රාජ්‍යතාන්ත්‍රික සහ දේශපාලන ඥානය නිසාත්, සාර්ථක යුධ ආක්‍රමණ නිසාත් ප්‍රචලිත ය. ඇගේ සමයේ මදුරෛ රාජධානියේ අගනුවර වූයේ තිරුචි ය.
මදුරෛහි ඇයගේ සැබෑ පෞද්ගලික මාලිගය තුළ වර්තමානයේ මහත්මා ගාන්ධි කෞතුකාගාරය ස්ථාපනය කොට ඇත. මෙය කිහිප වරක් නවීකරණයට ලක් විය. මෙම මාලිගය තුළ තමුක්කු මෛදානම් ඇත් පොර වැනි රාජකීය විනෝද ක්‍රීඩා සිදු කිරීමට තරම් විශාල විය. මීට අමතරව ඇය සංචාරකයින්ට සහ පදිකයින්ගේ පහසුවට රුක් රෝපණය, තානායම් සහ ජල සැපයුම් ඉදි කිරීම වැනි කටයුතු සිදුකළා ය. 1701දී ඇය මහජන දාන ශාලාවකට විශාල පරිත්‍යාගයක් සිදුකළා ය.